b'\n_START_ARTICLE_\nNacionalna bibliografija\n_START_PARAGRAPH_\nNacionalna bibliografija je iz\xc4\x8drpen in pravilen popis produkcije nacionalnih zalo\xc5\xbenikov in izdajateljev o publikacijah in dokumentih, ki izhaja redno ter je izdelana v skladu z mednarodnimi standardi, ki so usklajeni z nacionalno knji\xc5\xbenico.\n_START_SECTION_\nO nacionalni bibliografiji\n_START_PARAGRAPH_\nNacionalna bibliografija je sredstvo UBKja (Univerzalna bibliografska kontrola), ki vodi svetovni sistem za evidenco ter izmenjavo bibliografskih podatkov besedil in bele\xc5\xbei kulturno dedi\xc5\xa1\xc4\x8dino, pri tem pa ji pomaga obvezni izvod.\n_START_SECTION_\nIzled in a\xc5\xbeurnost nacionalnih bibliografij\n_START_PARAGRAPH_\nOblike morajo ustrezati vsem, tudi osebam s posebnimi potrebami, vsaj ena oblika pa mora ustrezati potrebam arhiviranja in prezervacije. Nacionalna bibliografija mora izhajati pravo\xc4\x8dasno glede na potrebe uporabnikov ter za indentifikacijo vsebovati naslov bibliografije, obdobje, ki ga popisuje, kraj in naziv izdajatelja, datum izida, mednarodno identifikacijsko \xc5\xa1tevilko, podatek o copyrightu, \xc4\x8de je na voljo, CIP, \xc4\x8de je na voljo in podatek o dostopnosti ter ceno. Poleg tega pa mora nacionalna bibliografija vsebovati tudi uvod in uporabni\xc5\xa1ki priro\xc4\x8dnik, vklju\xc4\x8dno s sistemskimi zahtevami. Bibliografski zapisi znotraj izdaje nacionalne bibliografije morajo biti urejeni z ustreznimi iskalnimi elementi in na na\xc4\x8din, ki je primeren za uporabljeni format in ustreza potrebam uporabnikov.\n_START_SECTION_\nSlovenska bibliografija\n_START_PARAGRAPH_\nEna izmed temeljnih nalog nacionalne knji\xc5\xbenice je oblikovanje in izdajanje teko\xc4\x8de in retrospektive narodne bibliografije in je oblikovana po narodnostnem na\xc4\x8delu, kar pomeni, da ne popisuje samo izdaj s slovenskega ozemlja, ampak zajema tudi dela avtorjev, ki so iz\xc5\xa1la v slovenskem jeziku zunaj dr\xc5\xbeavnih meja, ter dela, ki jih izdajajo zalo\xc5\xbebe v \xc5\xa1ir\xc5\xa1em kulturnem prostoru, se pravi tudi izdaje zamejskih in izseljenskih zalo\xc5\xbeb. Ob tem izvaja tudi dolo\xc4\x8deno selekcijo gradiva._NEWLINE_Bibliografski zapisi so narejeni v skladu z mednarodnimi standardi ter klasificirani po sistemu univerzalna decimalna klasifikacija. Do sedaj so bili vsako leto objavljeni v tiskani obliki. Po letu 1988 so bili prevzeti iz ra\xc4\x8dunalni\xc5\xa1kega kataloga KatNUK Narodne in univerzitetne knji\xc5\xbenice, podatke pred letom 1988 pa so pridobili z digitalizacijo tiskanih izvodov Slovenske bibliografije._NEWLINE_Slovenska narodna bibliografija nastaja na podlagi obveznega izvoda, ki ga Narodna in univerzitetna knji\xc5\xbenica pridobiva po dolo\xc4\x8dilih Zakona o obveznem izvodu publikacij, poleg tega pa tudi spremlja izdaje zamejskih in izseljenskih zalo\xc5\xbenikov.'